Lyngby Boldklub

Lyngby Boldklub (eller Lyngby, Lyngby BK, LB, LBK, LB 1921) er en dansk fodboldklub fra den nordkøbenhavnske forstad, Kgs. Lyngby, der spiller i . Klubben blev stiftet i 1921 og har Lyngby Stadion som hjemmebane. Klubben har vundet Danmarksmesterskabet i fodbold to gange (1983 og 1992) og landspokalturneringen tre gange (1984, 1985 og 1990). Fra 1994 til 2001 hed klubbens professionelle afdeling Lyngby FC.

Blue Vikings var Lyngby Boldklubs officielle fanklub frem til 2016. I dag hedder fanklubben Lyngby Fans.

Historie 
Lyngby Boldklub blev stiftet 30. marts 1921 i Kongens Lyngby i det nordlige København. En tidligere klub ved navn Lyngby Boldklub var blevet stiftet i 1906, men den var blevet opløst igen i 1915 da spillerne ikke kunne få lov til at bruge de baner de tidligere havde brugt. Klubbens logo består af en viking, som har en stor betydning. Angrebsivrig, nordisk og frem for alt frygtløs er det man oftest forbinder vikingen med. Klublogoet er blevet revideret flere gange, senest i 2001.

Lyngby Boldklub blev stiftet af 30 unge mennesker der tilsammen udgjorde fodboldafdelingen af Lyngby Idrætsforening. Da de brød løs fra Lyngby IF, overtog de derved også udstyr og trøjer fra LIF. De benyttede sig af Lundtofte Flyveplads som bane og brugte hangarerne som omklædningsrum. Klubben spillede sin første kamp i 1922 mod Taarbæk IF hvor de spillede 3-3. I 1923 flyttede Lyngby Boldklub ind på Engelsborgs Jorder, og 1949 flyttede klubben ind på Lyngby Stadion. I 1981 var Lyngby for første gang med i UEFA Cuppen. I 1983 vandt klubben DM-guld for første gang, og i 1984 bliver den slået ud i anden runde af UEFA Cuppen af Sparta Prag med 0-2 og 0-0 efter at have slået albanske Labinoti Elbassan med en samlet sejr på 6-0.
I 1992 vandt Lyngby DM for anden gang på Gentofte Stadion. Da udsigten til professionel fodbold i Lyngby så sort ud, blev Lyngby FC stiftet i 1994.

I 1996 sluttede Lyngby sæsonen på 4.-pladsen og kvalificerede sig til UEFA Cuppen. De slog slovenske Mura ud i første kvalifikationsrunde men blev besejret af FC Brügge i anden runde, hvor de bl.a. spillede 1-1 på udebane foran ca. 150 medrejsende fans.

I 1996 sluttede Lyngby på 9. pladsen i ligaen. De scorede 50 mål i 33 kampe, hvoraf mere end halvdelen blev scoret af én spiller; Miklos Molnar, der med sine 26 scoringer blev topscorer i ligaen. Klubben solgte midt i sæsonen anfører og senere cheftræner (2008-2009) Henrik "Store" Larsen, til FC København. I 1997 forlod Flemming Østergaard og Michael Kjær ledelsen i Lyngby til fordel for FCK, som var blevet dannet af KB og B1903

Den 18. december 2001 blev klubben erklæret konkurs og blev tvangsnedrykket året efter fra Superligaen til Danmarksserien. Dette skete, efter at holdet i hele forårssæsonen havde stillet op med et hold udelukkende bestående af amatører. I 2003 rykkede klubben igen op i divisionerne.

Den 10. juni 2007, 2.000 dage efter at klubben blev erklæret konkurs, sikredes oprykning til Superligaen i sæsonens tredjesidste kamp. Det blev dog kun til én sæson her i denne omgang, og i de følgende år blev Lyngby noget af et elevatorhold med ned- og oprykninger mellem landets bedste og næstbedste række.

Henrik "Store" Larsen, der af klubben ved ansættelsen blev beskrevet som havende "ubetinget loyalitet til klubben", blev fyret efter to kampe i den nye sæson (0-1 mod Skive IK, 1-1 mod FC Fredericia). Han nåede dermed kun at stå i spidsen for Lyngby i mindre end et år.

I 2010/2011-sæsonen var Lyngby BK igen rykket op i Superligaen, og på trods af oprykkerstatussen klarede de sig overraskende godt i begyndelsen af sæsonen. Efter deres første sejr nogensinde over FC Midtjylland den 2. oktober 2010 befandt de sig således på Superligaens tredieplads efter FC København og FC Midtjylland. I denne omgang blev det til to sæsoner i den bedste række, inden Lyngby BK igen måtte rykke ned.

I sommeren 2016 rykkede klubben endnu en gang op i Superligaen, efter de havde ligget i 1. division igennem de senere år. Dermed er Lyngby en af de 14 klubber, der er de første til at spille under den nye Superligastruktur.

28. maj 2017 lykkedes det for Lyngby Boldklub at vinde bronzekampen i Herning over FC Midtjylland med cifrene 0-3 og efter 25 år kunne Lyngby Boldklub igen tilføre metal til medalje skabet. Med 3. pladsen får Lyngby også en UEFA Europa League plads, og skal spille Europæisk foldbold for første gang siden 1999.

20. juli 2017 kunne Lyngby Boldklub med en hjemmesejr på 2-1 over Slovan Bratislava skrive ny historie med 10 sejre i træk på tværs af turneringer, hvilket var ny all-time rekord for klubben.

Friends of Lyngby 
I januar 2018 kom Lyngby Boldklub ind i et økonomisk stormvejr, da Hellerup Finans kom under rekonstruktionsbehandling, hvorfor en konkurs truede. Spillerne fik ikke udbetalt løn den 1. februar, men valgte at stå sammen og afvente, hvad der ville ske med klubben.
Den 9. februar kunne klubben meddele, at den var blevet reddet af Friends of Lyngby – en ny ejerkreds bestående af lokale virksomheder og investorer. Spillerne fik udbetalt deres løn den fredag. Fem spillere blev fritstillet mellem onsdagen og fredagen i den uge.

Lyngby rykkede ned i 1. division i sommeren 2018, fyrede træner Thomas Nørgaard
og ansatte Mark Strudal i hans plads. Efter et elendigt efterår 2018 fyrede klubben Mark Strudal onsdag den 28. november 2018, hvorefter assistenttræner Christian Nielsen blev forfremmet til cheftræner.

Efter en hektisk sæson 2018-19 kunne Lyngby atter igen kalde sig for Superligaklub, men var først i det allersidste sekund af den sidste runde i 1.division samt efter to sejr i Play-off over Vendsyssel FF.

Søndag den 20. oktober 2019 var der udsolgt på Lyngby Stadion da Lyngby tog imod Brøndby IF. 8.547 overværede kampen, dette var det højeste tilskuertal i over 25 år .

Lyngby Legends 

Fredag den 10. september 2021 afholdte Lyngby Boldklub en Legends kamp i forbindelse med Deres 100 år jubilæum, her kom tidligere storspillere som Miklos Molnar, Klaus Berggreen og Henrik Larsen mv.

Lyngby Stadion 
Der har været mange spekulationer om hvad der skulle ske med Lyngby Stadion igennem årene. Og stadion har også til tider ikke været godkendt som Superliga stadion. Der har dog været nogle modificeringer fra Lyngby-Taarbæk Kommune igennem årene, senest i 2013 hvor den nye tribune stod klar. Men i forbindelse med de nye regler der gælder fra sæsonen 2022-23 vil Lyngby Stadion igen ikke være godkendt til Superligaen, samtidig med at dispensations mulighederne for Superliga stadion er taget bort, ville det betyde at Lyngby-Taarbæk Kommune igen stod foran en større ombygning. I 2021 blev stadion sat til salg i et offentligt udbud, og Friends of Lyngby bød på det som eneste kandidat og vandt udbuddet, og dermed er Lyngby Stadion for første gang i historien ejet af klubben .

Resultater

Nationalt 
Blandt klubbens største resultater er to danmarksmesterskaber, tre sølvmedaljer og fire bronzemedaljer. Klubben blev dansk mester som vinder af 1. division i 1983 og som vinder af Superligaen i 1992.
Ud over mesterskabet i 83 blev det i 80'erne til to sølvmedaljer og tre bronzemedaljer i 1. division, der dengang var landets bedste række; sølvmedaljerne blev vundet i 81 og 85, mens bronzemedaljerne blev vundet i 84, 88 og 89.
Ud over guldmedaljen i 92 har klubben vundet en enkelt sølv- og bronzemedalje i Superligaen; sølvmedaljen blev vundet i 91, mens bronzemedaljen blev vundet i 2017. Bronzemedaljen i 2017 var klubbens første medalje siden guldmedaljen 25 år forinden.

Klubben har desuden vundet landspokalturneringen i 84, 85 og 90.

Internationalt

Førstehold

Trænerteam 
 Cheftræner: Freyr Alexandersson
 Ass.træner: Mikkel Beckmann,
 Fysisk træner: Thomas Kjærbye
 Målmandstræner: Thomas Villadsen
 Analyse: Jonathan Hartmann
 A+træner: Piotr Haren
 Cheffysioterapeut: Jeppe Kjær Høvsgaard
 Fysioterapeut: Kim Nordby
 Holdleder: Henrik 'Lux' Sørensen
 Scout: Bo Nielsen
 U/19 Assistent: Thomas Kristensen
Oversigt sidst opdateret:

Landsholdsspillere 
Danmark
 Thomas Mikkelsen
 Jesper Hansen
 Emil Larsen
 Kim Aabech
 Mikkel Beckmann
 Klaus Berggreen
 Kim Brodersen
 Bent Christensen
 Claus "Kuno" Christiansen (Med ved EM i 1992)
 Torben Frank (Med ved EM i 1992)
 Carsten Fredgaard
 Jakob Friis-Hansen
 John Helt
 Claus Jensen
 Thomas Kristensen
 Henrik "Store" Larsen (Topscorer ved EM i 1992)
 John Larsen
 Miklos Molnar
 Peter Nielsen (Med ved EM i 1992)
 Per Pedersen
 Thomas Rytter
 Michael Schäfer
 Morten Wieghorst
 Flemming Christensen
 Michael Spangsborg
  Yussuf Poulsen
Færøerne
 Christian Holst
 Todi Jónsson
 Petur Knudsen
Island
 Frederik Schram
 Hallgrimur Jónasson
 Sævar Atli Magnússon
 Alfred Finnbogason
 Kolbeinn Finnsson
Litauen
 Arūnas Šuika
Nigeria
 Bosun Ayeni
Norge
 Lars Bohinen
Sverige
 Marcus Allbäck
 Per Fahlström
 Tobias Grahn
Sydafrika
 John Bradley August
 Frank Schoeman

Efteråret 2004 var klubbens Old Boys hold blandt landets bedste, og havde blandt andet Michael Laudrup og Brian Laudrup i truppen samt førnævnte Klaus Berggren og Henrik Larsen.

Forhenværende trænere 
 Kent Karlsson (1991-1992)
 Michael Schäfer (1992-1995)
 Benny Lennartsson (1995-1998)
 Poul Hansen (1998-2001)
 Hasse Kuhn (2001-2003)
 Bent Christensen (2003-2006)
 Kasper Hjulmand (2006-2008)
 Henrik "Store" Larsen (2008-2009)
 Niels Frederiksen (2009-2013)
 Johan Lange (2013)
 Jack Majgaard Jensen (2013-2015)
 Søren Hermansen (2015, midlertidig)
 David Nielsen (2015-2017)
 Thomas Nørgaard (2017-2018)
 Mark Strudal (2018) 
 Christian Nielsen (2018-2020)
 Carit Falch (2020-2021)

Lyngbys trøje design igennem tiden

Hjemmebane

Udebane

Klubrekorder 
 Flest førsteholdskampe: Michael Schäfer med 482 kampe.
 Tilskuerrekord: 14.794 tilskuere (1991 mod B1903).
 Tilskuerrekord i nyere tid: 10.036 tilskuere (2022 mod FC København).
 10 vundne kampe i træk, 11. kamp var et nederlag mod AC Horsens den 23. juli 2017.

Lyngbys holdoversigt 
 Senior 1: 
 Reservere: Future Cup
 Senior 2: 
 Senior 3:

Eksterne henvisninger 
 Lyngby Boldklubs officielle hjemmeside
 Wildstat.com

Fodnoter 

 
Etableret i 1921
Fodboldklubber i Danmarksturneringen